Úrslitin á heimsmeistaramóti kvenna í handbolta ráðast á Spáni í dag. Noregur undir stjórn Þóris Hergeirsson og Frakkland eigast við í úrslitum.
Úrslitaleikurinn hefst klukkan hálffimm og verður sýndur í beinni útsendingu á RÚV 2. Bronsleikur Danmerkur og Spánar verður líka sýndur klukkan hálftvö. En úrslitaleikurinn verður sá tíundi sem Þórir Hergeirsson stýrir Noregi á stórmóti og sá tíundi sem Olivier Krumbholz stýrir Frökkum. Það segir því sitt um kvennalandslið þessara þjóða. Hve hátt þau hafa verið skrifuð síðustu árin og hve góðir þjálfararnir eru. Axel Stefánsson fyrrverandi landsliðsþjálfari Íslands þekkir vel til Þóris og norsks handbolta. Axel þjálfar í dag Storhamar í Noregi og norska B-landsliðið.